**Erhvervspilot (pilot)**

Ansøgningsfrist: 1. marts.

Start dato: Efter aftale.

Sted: Nuuk, Roskilde.

Vil du gerne arbejde som erhvervspilot og tilrettelægge og gennemføre rute- og charterflyvninger? Så har du mulighed for at søge erhvervspilot-uddannelsen (fastvinge). Uddannelsen varer ca. 2 år og foregår i Roskilde samt består af integreret teori og praktik (flyvning).

Grønlands Selvstyre yder særydelser til max. 6 pilotaspiranter pr. år. Optagelse af aspiranter skal så vidt muligt have en afbalanceret sammensætning af kvinder og mænd.

**Adgangskrav**

For at blive optaget som aspirant, skal du leve op til følgende adgangskrav:

* en gymnasial eksamen med engelsk B og matematik B med mindst 7, eller engelsk A og matematik A med mindst 4 i gennemsnit i hvert fag,

eller

* HF-enkeltfagsprøve i dansk A og engelsk B og matematik B med et karaktergennemsnit på mindst 7 i hvert fag, eller engelsk A og matematik A med mindst i gennemsnit i hvert fag.

I forbindelse med beregningen af karaktergennemsnit medtages alene eksamenskarakterer og ikke eventuelle årskarakterer. Ved uddannelsens påbegyndelse må ansøgeren max. være fyldt 35 ar.

**Særlige krav fra Air Greenland A/S**

Uddannelsen administreres af Air Greenland A/S, der blandt de af Selvstyret indstillede ansøgere udvælger – med hensyntagen til de nødvendige kvalifikationer og beskæftigelsesmuligheder efter endt uddannelse – personer, der:

* har bestået teoriskolens obligatoriske optagelsesprøve,
* har bestået Air Greenland A/S’ psykologisk/psykotekniske prøve,
* har bestået den til erhvervsflyvercertifikat og instrumentbevis krævede lægeprøve
* fysisk kan betjene flight controls i selskabets fly uden ekstraordinære foranstaltninger, og i øvrigt skønnes egnet som pilot.

**Optagelsesprøve**

lnden optagelsen skal flere prøver gennemføres og bestås. Prøverne har til formål at vurdere ansøgerens egnethed i forhold til gennemførelse af uddannelsen og erhvervsfunktionen som pilot.

Følgende temaer indgår i prøverne.

**Indledende samtaler**

**Intelligensprøve**

Her vurderes ansøgerens evne til problemløsning og til at tilegne sig ny viden og nye kundskaber.Egenskaber, der er væsentlige - dels for pilotens arbejdsfunktion og dels under uddannelsen, hvor store mængder teoretisk stof skal indlæres.

**Kundskabsprøve**

Her vurderes ansøgerens engelsk- og matematikkundskaber. Gode engelskkundskaber ernødvendige, da uddannelsen foregår på engelsk. Gode matematikkundskaber har betydning foren række fag, f.eks. navigation, flyteknik og datalære.

**Teknisk-mekanisk prøve**

Evnen til at tænke i tekniske-mekaniske sammenhænge vurderes ved denne prøve.

**Prøve i tydning af fly-silhouetter**

Ved denne prøve vurderes evnen til at visualisere, hvordan en flyvemaskines position ændres i rummet, når den manøvrerer - det vil sige evnen til at opfatte bevægelser i tre dimensioner.

**Færdighedsprøve:**

Ansøgerens evne til at arbejde med flere opgaver på en gang, f.eks. at bruge hænder samtidig med, at der løses mentale opgaver.

**Interview**

Når ovenstående prøver er gennemført, afsluttes udvælgelsesproceduren med et interview, der foretages af en psykolog med særligt kendskab til piloters arbejds- og uddannelses vilkår. Udgifter til rejser i forbindelse med optagelsesprøver og samtaler betales af henholdsvis Air Greenland A/S. Derudover er det Air Greenlands uddannelsesafdeling, der vurderer tilfælde, hvor en aspirant ikke skønnes egnet til senere ansættelse i et koncessioneret luftfartsselskab, eller hvor en aspirant skal ophøre med uddannelsen. Air Greenlands flyvechefs flyvechefs afgørelse er endelig.

Der er indgået en aftale mellem uddannelsesstedet og Air Greenland, der indebærer, at Air Greenland skal orienteres, såfremt en aspirant ikke lever op til de uddannelsesmål, der er fastsat for at opnå prædikatet erhvervspilot.

**Økonomi og bolig**

Air Greenland A/S og Grønlands Selvstyre har indgået en samarbejds- og finansieringsaftale vedrørende uddannelse af piloter i Grønland. Ifølge denne aftale skal de optagede pilot-aspiranter betale halvdel af udgifterne til uddannelsen. Egenfinansieringen kommer til at foregå gennem optagelse af et særligt Iån hos Uddannelsesstøtteforvaltningen i størrelsesordenen ca. 350.000 - 400.000 kr., der som andre Iån skal betales rente på.

Du kan søge om at få dansk SU og et tilskud til at betale for uddannelsen. Søg om SU og Iæs mere på www.su.dk <http://www.su.dk/>).

**Ansøgning til uddannelsesstøtte**

Du kan ansøge om uddannelsesstøtte til erhvervspilotuddannelsen ved at udfylde ansøgningsskema til uddannelsesstøtte til uddannelser udenfor Grønland: <https://www.sullissivik.gl/Forms/USF_Uddannelsesstoette_saerydelser_i_udlandet_herunder_Danmark>

Ansøgningsskemaet skal sendes til ilh@sumut.dk I Det Grønlandske Hus i København senest d. 1. marts.

Ansøgningsskemaet skal være vedlagt en levnedsbeskrivelse. Din ansøgning om støtte behandles herefter af Husets uddannelsesvejledere, som vurderer, om du opfylder Grønlands Selvstyres adgangskrav til uddannelsen og i øvrigt er støtteberettiget til en uddannelse uden for Grønland. Hvis du lever op til adgangskravene, vil du primo april få tilsendt et betinget tilsagn om støtte, og din ansøgning overgår herefter til Air Greenland til endelig afgørelse.

Find mere information om uddannelsesstøtte udenfor Grønland her: <https://www.sullissivik.gl/Emner/Uddannelse/Uddannelser/Videregaaende-uddannelser-paa-saerlige-vilkaar>

**Bolig**

Air Greenland A/S kan stille møbleret værelse til rådighed, som aspiranten selv betaler, pt. 3.200 kr./måned i uddannelsestiden.

**Kontakt**

Kalaallit Illuutaat - Det Grønlandske Hus

Tlf.: +45 33 91 12 12

E-Mail: illu@sumut.dk